2.3 การประกอบธุรกิจของแต่ละสายบริการ

(1) ลักษณะบริการ

รายละเอียดธุรกิจหลักทรัพย์ของบริษัท แยกตามประเภทธุรกิจมีดังนี้

การเป็นนายหน้าซื้อขายหลักทรัพย์

ส่วนแบ่งตลาดมูลค่าการซื้อขายหลักทรัพย์ของบริษัทในระยะ 3 ปีที่ผ่านตั้งแต่ปี 2548 ถึงปี 2550
เป็นไปตามตารางข้างล่าง

  ตารางแสดงส่วนแบ่งตลาดมูลค่าซื้อขายหลักทรัพย์

  --------------------------------- ------------ ------------ ------------
  มูลค่าการซื้อขายหลักทรัพย์               ปี 2548       ปี 2549       ปี 2550

  ตลาดหลักทรัพย์ฯ (ล้านบาท)             4,067,181    3,983,676    4,271,819

  บริษัท (ล้านบาท)                     100,529      79,273       69,890

  ส่วนแบ่งตลาดของบริษัท (%)             1.24%        0.99%        0.82%
  --------------------------------- ------------ ------------ ------------

ที่มา : SET Market Analysis and Reporting Tool (Setsmart)

นโยบายในการรับลูกค้า

บริษัทฯ มีนโยบายในการรับลูกค้าทุกประเภท ทั้งลูกค้ารายย่อยและลูกค้าสถาบัน ซึ่งประกอบด้วย
ลูกค้าทั้งในประเทศและต่างประเทศ ณ ปัจจุบันฐานลูกค้าของบริษัทส่วนใหญ่เป็นลูกค้ารายย่อย
โดยบริษัทฯ
มีเกณฑ์การพิจารณาลูกค้าที่สอดคล้องและเป็นไปตามระเบียบกฎเกณฑ์ที่สำนักงานคณะกรรมการ
ก.ล.ต. และตลาดหลักทรัพย์ฯ กำหนดไว้ โดยคำนึงถึงความเสี่ยงของบริษัทฯ เป็นหลัก นอกจากนี้
ในปี 2550 บริษัทกำหนดนโยบายที่จะไม่เปิดบัญชีหรือเริ่มทำธุรกรรมกับลูกค้า
หรือผู้รับผลประโยชน์ของลูกค้า
หรือผู้มีอำนาจควบคุมการทำธุรกรรมในทอดสุดท้ายของลูกค้าที่กระทำความผิดหรือมีส่วนร่วม
หรือมีส่วนเกี่ยวข้องกับการฟอกเงินภายใต้กฎหมายว่าด้วยการป้องกันและปราบปรามการฟอกเงิน
รวมทั้งลูกค้าที่ปฏิเสธการให้ข้อมูลหรือเอกสารในส่วนที่มีสาระสำคัญ
จนทำให้บริษัทไม่สามารถระบุตัวตนที่แท้จริงของลูกค้าได้ ทั้งนี้
เพื่อให้บริษัทมีมาตรการที่เพียงพอในการป้องกันมิให้มีการใช้ธุรกรรมของบริษัทเป็นช่องทางในการฟอกเงินและการสนับสนุนทางการเงินแก่การก่อการร้าย
ตามหลักเกณฑ์ที่คณะกรรมการ ก.ล.ต. ประกาศกำหนด
และเพื่อปฏิบัติให้เป็นไปตามกฎหมายว่าด้วยการป้องกันและปราบปรามการฟอกเงิน

นโยบายการให้สินเชื่อ เพื่อซื้อขายหลักทรัพย์

บริษัทฯ มีนโยบายในการให้สินเชื่อเพื่อซื้อขายหลักทรัพย์ ในรูปของ Credit Balance ตั้งแต่วันที่
26 มิถุนายน 2545 เป็นต้นมา บริษัทฯ กำหนดนโยบายในการให้สินเชื่อเพื่อซื้อขายหลักทรัพย์
ภายใต้โครงการ Credit Balance Financing โดยกำหนดสัดส่วนมาร์จิ้นตามประเภทหลักทรัพย์
ซึ่งมีค่าความเสี่ยงไม่เท่ากันโดยจะประกาศให้ลูกค้าของบริษัททราบเป็นครั้งคราวตามที่เห็นสมควร
และการกำหนดหลักทรัพย์ที่อนุญาตให้นำมาเป็นหลักประกัน ขึ้นอยู่กับการพิจารณาของบริษัท
โดยมีขั้นตอนและวิธีปฏิบัติในการให้กู้ยืมเพื่อซื้อหลักทรัพย์ ดังนี้

1. เจ้าหน้าที่การตลาด ต้องทำความรู้จักลูกค้าอย่างเพียงพอเพื่อประเมินถึง
วัตถุประสงค์ในการลงทุน ฐานะการเงินและข้อจำกัด และพื้นฐานความรู้ความเข้าใจในการลงทุน

2. กำหนดวงเงินสูงสุดที่ลูกค้าอาจเป็นหนี้บริษัท ณ ขณะใดขณะหนึ่ง โดยพิจารณาตามความ
เหมาะสมของลูกค้ารายนั้น
สำหรับลูกค้ารายที่ได้รับอนุมัติให้ทำธุรกรรมทั้งการกู้ยืมเงินเพื่อซื้อหลักทรัพย์และการยืมหลักทรัพย์เพื่อขายชอร์ต
บริษัทจะกำหนดวงเงินสูงสุดเป็นวงเงินรวม

3. เปิดเผยความสัมพันธ์ของเจ้าหน้าที่การตลาดกับลูกค้า
หรือความสัมพันธ์ของบริษัทกับลูกค้าโดยถือเป็นหน้าที่ในการแสดงจรรยาบรรณในมาตรฐานการปฏิบัติงานเยี่ยงผู้ประกอบวิชาชีพ
และถือเป็นส่วนหนึ่งของ Compliance Manual ที่ต้องปฏิบัติอย่างเคร่งครัด

4. อำนาจการอนุมัติวงเงินขึ้นอยู่กับการพิจารณาของคณะกรรมการบริหาร

5.
เจ้าหน้าที่การตลาดต้องให้คำรับรองต่อบริษัทว่าลูกค้าผู้ขอกู้ยืมเงินเพื่อซื้อหลักทรัพย์กับบริษัทเป็นผู้มีอำนาจตัดสินใจสั่งขาย
ไม่ใช่ตัวแทนของบุคคลอื่นในการซื้อขายหลักทรัพย์ ตลอดจนเป็นผู้มีความ
สามารถในการชำระหนี้ที่เกิดจากการซื้อขายหลักทรัพย์
โดยห้ามบริษัทให้กู้ยืมเงินเพื่อซื้อหลักทรัพย์แก่บุคคลที่บริษัทรู้
หรือควรรู้ว่าเป็นตัวแทนของบุคคลอื่นในการซื้อขายหลักทรัพย์

6. ในการเปิดบัญชีซื้อขายหลักทรัพย์
กำหนดให้ลูกค้าต้องวางเงินสดก่อนการซื้อหลักทรัพย์ครั้งแรกในจำนวนไม่ต่ำกว่าอัตรามาร์จิ้นเริ่มต้นตามที่ตลาดหลักทรัพย์กำหนด
(ปัจจุบันกำหนดที่อัตราร้อยละ 50)

  7. ห้ามบริษัทให้ลูกค้ากู้ยืมเพื่อซื้อหลักทรัพย์เกินกว่าอำนาจซื้อ ณ ขณะใดขณะหนึ่ง

8. ในกรณีที่ลูกค้าต้องการซื้อหลักทรัพย์ในบัญชีมาร์จิ้นเกินกว่าอำนาจซื้อ
ลูกค้าต้องนำเงินหรือหลักทรัพย์มาวางเป็นประกันเพิ่มในจำนวนไม่ต่ำกว่าอัตรามาร์จิ้นเริ่มต้นของมูลค่าซื้อในส่วนที่เกินอำนาจซื้อ
ก่อนการซื้อหลักทรัพย์นั้น

9. ให้บริษัทดำเนินการกำหนดรายชื่อหลักทรัพย์ที่อนุญาตให้ลูกค้าซื้อขายในบัญชีมาร์จิ้น
(ซึ่งรวมถึงหุ้นเพิ่มทุนของบริษัทจดทะเบียนในตลาดหลักทรัพย์) อัตรามาร์จิ้นเริ่มต้น
อัตรามาร์จิ้นที่ต้องเรียกให้ลูกค้านำทรัพย์สินมาวางเป็นประกันเพิ่มเติม
และอัตรามาร์จิ้นขั้นต่ำที่บริษัทต้องดำเนินการบังคับชำระหนี้
สำหรับแต่ละหลักทรัพย์ไว้เป็นลายลักษณ์อักษรอย่างน้อยเดือนละครั้ง

10.
ในกรณีที่ทรัพย์สินของลูกค้ารายใดลดลงจนต่ำกว่ามูลค่าหลักประกันที่ต้องดำรงไว้ฝ่ายปฏิบัติการหลักทรัพย์ต้องดำเนินการเรียกเป็นหนังสือให้ลูกค้านำเงินหรือทรัพย์สินมาวางเป็นประกันเพิ่มเติมหรือดำเนินการอื่นใดจนทำให้ทรัพย์สินของลูกค้าไม่ต่ำกว่ามูลค่าหลักประกันที่ต้องดำรงไว้
โดยให้เรียกภายในวันทำการถัดจากวันที่ทรัพย์สินของลูกค้าต่ำกว่ามูลค่าหลักประกันที่ต้องดำรงไว้

11. ในกรณีที่ทรัพย์สินของลูกค้ารายใดลดลงจนเท่ากับหรือต่ำกว่ามูลค่าหลักประกันขั้นต่ำ
ฝ่ายปฏิบัติการหลักทรัพย์ต้องดำเนินการบังคับการชำระหนี้จากทรัพย์สินที่เป็นหลักประกันในวันทำการถัดจากวันที่ทรัพย์สินของลูกค้าเท่ากับหรือต่ำกว่ามูลค่าหลักประกันขั้นต่ำ
จนทำให้ทรัพย์สินของลูกค้าสูงกว่ามูลค่าหลักประกันขั้นต่ำ

12. ให้บริษัทเรียกเก็บดอกเบี้ยจากการให้กู้ยืมเงินเพื่อซื้อหลักทรัพย์
หรือชำระดอกเบี้ยสำหรับเงินที่ลูกค้านำมาวางเป็นประกันการชำระหนี้ในบัญชีมาร์จิ้นในส่วนที่คงเหลืออยู่จากการที่ลูกค้ายังซื้อหลักทรัพย์ไม่เต็มจำนวนเงินที่วางไว้โดยให้คำนวณจากยอดคงค้างในแต่ละวันตามอัตราดอกเบี้ยที่ได้ตกลงกันไว้
ทั้งนี้ให้บริษัทเรียกเก็บหรือชำระดอกเบี้ยดังกล่าวโดยใช้วิธีปรับปรุงมาร์จิ้นเสมือนว่าลูกค้าได้ถอนเงินหรือนำเงินมาวางเพิ่มในบัญชีมาร์จิ้น
อย่างน้อยเดือนละครั้ง

13. ฝ่ายปฏิบัติการหลักทรัพย์มีหน้าที่จัดทำและจัดส่งรายงานให้แก่ลูกค้าอย่างน้อยเดือนละครั้ง
เพื่อสรุปความเคลื่อนไหวของสถานะความเป็นลูกหนี้หรือเจ้าหนี้ของลูกค้า
พร้อมทั้งรายงานหลักประกันในบัญชีมาร์จิ้น

นอกจากนี้บริษัทได้กำหนดกรอบการควบคุมความเสี่ยงจากการให้ลูกค้ากู้ยืมเงินเพื่อซื้อหลักทรัพย์ใดหลักทรัพย์หนึ่งในลักษณะกระจุกตัว
ผ่านทางคณะกรรมการบริหารความเสี่ยง
โดยมีฝ่ายบริหารความเสี่ยงเป็นหน่วยงานที่คอยติดตามควบคุมความเสี่ยงจากการให้ลูกค้ากู้ยืมเงินเพื่อซื้อหลักทรัพย์ในลักษณะดังกล่าว

นโยบายอนุมัติวงเงินซื้อหลักทรัพย์ให้ลูกค้า

บริษัทได้กำหนดขอบเขตและอำนาจอนุมัติวงเงิน การเปิดบัญชีซื้อขายหลักทรัพย์สำหรับลูกค้ารายใหม่
และการเปลี่ยนแปลงเพิ่ม/ลดวงเงิน (พิจารณารวมทุกประเภทบัญชีของลูกค้าแต่ละราย)
รวมทั้งการอนุมัติวงเงินการชำระราคาแบบหักกลบ (ต่อรายลูกค้า)
วงเงินการเปลี่ยนแปลงแก้ไขคำสั่งซื้อขายหลักทรัพย์ (ต่อรายการ)
และวงเงินการโอนรายการผิดพลาดเข้าบัญชีบริษัท (ต่อรายการ)
ให้กระทำโดยกลุ่มบุคคลที่ได้รับการแต่งตั้งจากคณะกรรมการบริษัท ไว้ดังตารางที่ 1
ซึ่งบริษัทได้ทบทวนกำหนดขอบเขตอำนาจอนุมัติวงเงิน มีผลตั้งแต่วันที่ 9 กรกฎาคม 2550 เป็นต้นไป
และวงเงินการขออนุมัติให้ลูกค้าขายหลักทรัพย์โดยไม่มีหลักทรัพย์นั้นฝากไว้กับบริษัท
มีผลบังคับใช้ตั้งแต่วันที่ 7 สิงหาคม 2550 เป็นต้นไป ตามตารางที่ 2 มีดังต่อไปนี้

  ------ -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- --
                                                                                                            

                                                                                                            

                                                                                                            
  ------ -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- -- --

ตารางที่ 1

[]

ตารางที่ 2 วงเงินการขออนุมัติให้ลูกค้าขายหลักทรัพย์โดยไม่มีหลักทรัพย์นั้นฝากไว้กับบริษัท

ให้เจ้าหน้าที่การตลาดเป็นผู้ดำเนินการขออนุมัติให้ลูกค้าขายหลักทรัพย์โดยไม่มีหลักทรัพย์ฝากไว้กับบริษัทต่อผู้มีอำนาจอนุมัติตามตารางนี้

+----------------+---------+----------+---------+----------+--------+
| ตำแหน่ง         | ไม่เกิน 5 | ไม่เกิน 10 | ไม่เกิน   | ไม่เกิน 20 | เกิน 20 |
|                | ล้านบาท  | ล้านบาท   | 15      | ล้านบาท   | ล้านบาท |
|                |         |          | ล้านบาท  |          |        |
+----------------+---------+----------+---------+----------+--------+
| ผู้จัดการ/        |        | *        | *       | *        | *      |
| ผู้ช่วยผู้อำนวยการ  |         |          |         |          |        |
+----------------+---------+----------+---------+----------+--------+
| ผู้อำนวยการ/     |        | *        | *       | *        | *      |
|                |         |          |         |          |        |
| ผู้อำนวยการอาวุโส |         |          |         |          |        |
+----------------+---------+----------+---------+----------+--------+
| ผู้ช่ว            |        |         | *       | *        | *      |
| ยกรรมกาผู้จัดการ/ |         |          |         |          |        |
|                |         |          |         |          |        |
| ผู้ช่วยกรรม       |         |          |         |          |        |
| การผู้จัดการอาวุโส |         |          |         |          |        |
+----------------+---------+----------+---------+----------+--------+
| รอ             |        |         |        | *        | อนุม    |
| งกรรมการผู้จัดการ |         |          |         |          | ัติร่วมกัน |
+----------------+---------+----------+---------+----------+--------+
| กรรมการบริหาร – |        |         |        |         |        |
| การตลาด        |         |          |         |          |        |
| หลักทรัพย์ไทย /   |         |          |         |          |        |
| กรรมการผู้จัดการ  |         |          |         |          |        |
+----------------+---------+----------+---------+----------+--------+
| หม             |         |          |         |          |        |
| ายเหตุ  หมายถึง |         |          |         |          |        |
|  ผู้บริหารตามสายง |         |          |         |          |        |
| านสามารถอนุมัติได้ |         |          |         |          |        |
|                |         |          |         |          |        |
| * หมายถึง       |         |          |         |          |        |
| ผู้บริหารต        |         |          |         |          |        |
| ามสายงานให้ความ |         |          |         |          |        |
| เห็นชอบในเบื้องต้น |         |          |         |          |        |
| แต่ไม่สามา       |         |          |         |          |        |
| รถอนุมัติรายการได้ |         |          |         |          |        |
+----------------+---------+----------+---------+----------+--------+

การควบคุมและติดตามการชำระราคาค่าซื้อขายหลักทรัพย์ของลูกค้า

บริษัทมีมาตรการควบคุมดูแลการซื้อขายหลักทรัพย์ของลูกค้าอย่างรัดกุม
เพื่อให้ถูกต้องเป็นไปตามกฎเกณฑ์ของตลาดหลักทรัพย์ฯ ซึ่งหลักเกณฑ์และนโยบายที่ใช้ในการควบคุม
มีดังนี้

บริษัทจะติดตามให้ลูกค้าชำระค่าซื้อหลักทรัพย์ภายในกำหนดเวลา
หากเกิดกรณีที่ลูกค้าชำระค่าซื้อล่าช้า หรือเช็คไม่สามารถเรียกเก็บเงินได้
บริษัทจะดำเนินการแจ้งให้เจ้าหน้าที่การตลาดทราบ
เพื่อติดต่อให้ลูกค้าชำระค่าซื้อด้วยเงินสดหรือโอนเงินเข้าบัญชีบริษัทโดยเร็ว
และให้เพิ่มความระมัดระวัง ทั้งนี้
บริษัทจะคิดค่าปรับจากการที่ลูกค้าไม่สามารถชำระราคาหรือส่งมอบได้ตามที่กำหนด
และหากลูกค้ามีการผิดนัด 3 ครั้ง ในรอบระยะเวลา 1 ปี บริษัทจะพิจารณาปิดบัญชีลูกค้า
โดยบริษัทได้กำหนดให้ฝ่ายบริหารความเสี่ยงเป็นหน่วยงานนำเสนอกรณีลูกค้าผิดนัดชำระค่าซื้อหลักทรัพย์ต่อคณะกรรมการบริหารความเสี่ยงเพื่อพิจารณาให้ความเห็นชอบก่อนที่จะดำเนินการ

การค้าหลักทรัพย์ 

บริษัทประกอบธุรกิจ การค้าหลักทรัพย์
โดยมีคณะกรรมการบริหารของบริษัททำหน้าที่กำหนดนโยบายและควบคุมการลงทุนของบริษัท
หลักทรัพย์ที่บริษัทลงทุนมีทั้งประเภทตราสารทุนและตราสารหนี้ ซึ่งเป็นหลักทรัพย์
จดทะเบียนในตลาดหลักทรัพย์แห่งประเทศไทย หลักทรัพย์ที่จดทะเบียนในตลาดหลักทรัพย์ เอ็ม เอ
ไอ หลักทรัพย์ ที่จดทะเบียนซื้อขายในสมาคมตลาดตราสารหนี้ไทย และหลักทรัพย์ที่ไม่ได้จดทะเบียน
อย่างไรก็ดี จากความผันผวนของตลาดหลักทรัพย์ สภาวะเศรษฐกิจ และการเมืองที่ขาดเสถียรภาพ
ทำให้บริษัทมีการควบคุมดูแลการลงทุนอย่างระมัดระวัง ทั้งนี้
บริษัทไม่ได้มุ่งเน้นที่จะลงทุนในหลักทรัพย์ประเภทตราสารทุนตั้งแต่ปี 2548 เป็นต้นมา
สำหรับธุรกิจการค้าหลักทรัพย์ประเภทตราสารหนี้ของบริษัท
บริษัทได้ขยายปริมาณการทำธุรกิจด้านนี้เพิ่มมากขึ้น
ซึ่งเป็นอีกธุรกิจหนึ่งที่เพิ่มฐานรายได้ให้กับบริษัทนอกเหนือจากรายได้ค่าธรรมเนียมจากการเป็นนายหน้าซื้อขายหลักทรัพย์ซึ่งเป็นรายได้หลัก

การเป็นตัวแทนซื้อขายหน่วยลงทุน

บริษัทเป็นตัวแทนสนับสนุนการขายหน่วยลงทุนให้แก่บริษัทหลักทรัพย์จัดการกองทุน 13 แห่ง
เพื่อให้บริษัทสามารถให้บริการแก่ผู้ที่ต้องการลงทุนในหน่วยลงทุนเลือกลงทุนได้อย่างหลากหลาย
ครอบคลุมกับความต้องการของผู้ลงทุน
และเป็นการเพิ่มช่องทางในการลงทุนให้แก่ลูกค้าของบริษัทได้อีกทางหนึ่ง

การจัดจำหน่ายหลักทรัพย์

ในปี 2550 ที่ผ่านมา บริษัทมีงานด้านจัดจำหน่ายหลักทรัพย์ที่เป็นการเสนอขายต่อประชาชน
ในฐานะผู้จัดการการจัดจำหน่าย และผู้ร่วมจัดจำหน่าย จำนวน 2 บริษัท ด้วยกัน
ซึ่งมีมูลค่ารวมในการจัดสรรหุ้นทั้งหมด ประมาณ 757.96 ล้านบาท ได้แก่

1). บมจ. ไทยง้วนเมทัล 2). บมจ. เชียงใหม่ธุรกิจการแพทย์

นอกจากนี้ยังมีงาน Tender Offer จำนวน 1 ราย คือ บริษัท กรุ๊ปลีส จำกัด (มหาชน)
มูลค่ารวม ประมาณ 232.91 ล้านบาท

งานด้านวาณิชธนกิจ

ในปี 2550 บริษัทได้รับเป็นที่ปรึกษา ให้กับบริษัท เอ.พี.เอฟ.โฮลดิ้งส์ จำกัด
ในเรื่องที่เกี่ยวกับการให้คำปรึกษาในการจัดหาทรัพย์สินและเพิ่มผลตอบแทนการลงทุน ภายใต้ชื่อ
“Project Evergreen” โดยได้รับค่าธรรมเนียมเป็นจำนวน 10.5 ล้านบาท
และการให้คำปรึกษาด้านการติดตั้งและวางระบบบัญชี ภายใต้ชื่อ “Project Accent”
โดยได้รับค่าธรรมเนียมเป็นจำนวน 3.5 ล้านบาท
นอกจากนี้บริษัทยังมีบริการให้คำปรึกษาในด้านการจัดหาแหล่งเงินทุน โดยเป็นที่ปรึกษาให้กับ บริษัท
กรุ๊ปลีส จำกัด (มหาชน) ซึ่งเป็นงานที่อยู่ในระหว่างการดำเนินงานอยู่จนถึงปี 2551

  ------------------- ---------------- ------------------ ----------------
                                                          

                                                          

                                                          

                                                          

                                                          

                                                          

                                                          

                                                          
  ------------------- ---------------- ------------------ ----------------

(2) ภาวะตลาดหลักทรัพย์ และการแข่งขัน

ภาวะตลาดหลักทรัพย์ปี 2550

ปี 2550 ที่ผ่านมา ถือเป็นปีที่ดีปีหนึ่งของตลาดหุ้นไทย โดยดัชนีขึ้นไปทำจุดสูงสุดที่ 924.70 จุด
ในวันที่ 1 พฤศจิกายน เป็นการทำ New High ในรอบ 11 ปีที่ผ่านมา โดยดัชนีปิดปรับตัวขึ้นจาก
679.84 จุด ณ สิ้นปีก่อน มาอยู่ที่ 858.10 จุด ปรับตัวเพิ่มขึ้นถึง 178 จุด หรือเพิ่มขึ้น 26%
โดยมีมูลค่าการซื้อขายเฉลี่ยต่อวันที่ 17,436 ล้านบาทต่อวัน

ปัจจัยที่ผลักดันให้ดัชนีปรับตัวขึ้นมากในปี 2550 มาจากปัจจัยภายนอกประเทศเป็นหลัก ได้แก่ 1)
การปรับตัวขึ้นของดัชนีดาวโจนส์ที่ทำสถิติสูงขึ้นเรื่อยๆ โดยขึ้นไปทำ New High ที่สุดในรอบ 12 ปีที่
14,198 จุด ในเดือนก.ย.50 และ 2) ราคาน้ำมันดิบที่ปรับตัวขึ้นจาก 50 มาถึง 99
เหรียญสหรัฐต่อบาร์เรลในช่วงปลายปี ซึ่งถือเป็นจุด New High ที่สุดของราคาน้ำมัน
ส่งผลให้หุ้นกลุ่มพลังงานเป็นกลุ่มหลักที่หนุนดัชนีขึ้นมา (ดูรายละเอียดจากกราฟด้านล่าง)

ในช่วงต้นเดือนพฤศจิกายน 2550 ตลาดหุ้นไทยถูกกดดันจากปัจจัยลบหลายปัจจัย ทั้งวิกฤติสินเชื่อ
ซับไพร์มของสหรัฐอเมริกา, ภาวะเงินเฟ้อที่เพิ่มขึ้น และความเสี่ยง
กรณีคดีปตท.ที่จะถูกเพิกถอนออกจากตลาดหลักทรัพย์ อย่างไรก็ดี ดัชนีสามารถปรับตัวกลับขึ้นไปได้ใน
2 สัปดาห์สุดท้ายก่อนสิ้นปี เนื่องจากคดีปตท.จบลงด้วยการไม่เพิกถอนออกจากตลาดฯ
มีเพียงการคืนท่อก๊าซ บางส่วนกลับให้กระทรวงการคลัง นอกจากนี้
ตลาดยังได้รับผลบวกจากการเลือกตั้งช่วงปลายปีด้วย

แนวโน้มตลาดหลักทรัพย์ปี 2551

เราคาดว่าตลาดหุ้นไทยจะเป็นช่วงขาขึ้นในปี 2551 ด้วยปัจจัยบวกหลายๆ ปัจจัย ดังนี้ 1)
การกลับมาสู่การปกครองระบอบประชาธิปไตย 2)
การฟื้นตัวด้านการลงทุนเนื่องจากแนวโน้มดอกเบี้ยขาลงและการเริ่มโครงการเมกะโปรเจ็คส์
ซึ่งจะช่วยชดเชยกับการชะลอของภาคการส่งออก อันเนื่องมาจากปัญหาค่าเงินดอลล่าร์สหรัฐอ่อนค่า
และความต้องการสินค้าในตลาดโลกที่ลดลง ทั้งนี้ เราคาดว่าอัตราการเติบโตของเศรษฐกิจที่แท้จริง
(Real GDP) ของไทยในปี 2551 จะอยู่ที่ 4.5-5.5% ซึ่งดีกว่าปีก่อน 3)
แนวโน้มค่าเงินดอลล่าร์สหรัฐที่อ่อนค่าลง และมีความเป็นไปได้ที่จะยกเลิกมาตรการกันสำรอง 30%
สำหรับเงินทุนไหลเข้าจากต่างประเทศ 4)
อัตราการเติบโตของกำไรของบริษัทจดทะเบียนที่คาดว่าจะเพิ่มขึ้นจากการเพิ่มขึ้นของกำไรของกลุ่มธนาคารพาณิชย์
หลังจากหมดภาระการตั้งสำรองค่าเผื่อหนี้สงสัยจะสูญตามมาตรฐานการบัญชี ฉบับที่ 39
(International Accounting Standard No. 39 – IAS 39)
และการเติบโตของสินเชื่อใหม่ รวมทั้ง
การเติบโตอย่างต่อเนื่องของกลุ่มพลังงานจากการขยายกำลังการผลิต

อย่างไรก็ตาม นักลงทุนยังคงจับตาวิกฤติสินเชื่อซับไพร์มในสหรัฐ
ที่อาจส่งผลให้ภาวะเศรษฐกิจสหรัฐเข้าสู่ภาวะถดถอย
และเป็นปัจจัยกดดันตลาดหุ้นทั่วโลกในช่วงครึ่งปีแรก
แต่การปรับลดอัตราดอกเบี้ยลงอย่างมากและการออกมาตรการด้านภาษี
คาดว่าน่าจะช่วยทำให้ภาวะเศรษฐกิจสหรัฐฯ กลับมาฟื้นตัวได้ในช่วงครึ่งปีหลัง ยิ่งไปกว่านั้น
การเลือกตั้งของสหรัฐฯ ในช่วงเดือนพฤศจิกายน 2551 นี้ น่าจะเป็นปัจจัยบวกกับตลาดหุ้นสหรัฐฯ
หรือที่เรียกกันทั่วไปว่าปรากฏการณ์ “Pre-election rally”

กล่าวโดยสรุป ตลาดหุ้นไทยที่ยังถูก, การเติบโตของกำไรสุทธิที่เพิ่มมากขึ้น
และการไหลเข้าของเงินทุนจากต่างประเทศ จะเป็น 3
ปัจจัยหลักที่ผลักดันให้ดัชนีตลาดหุ้นไทยกลับขึ้นไปทดสอบ 1,000 จุด ได้ในช่วงปลายปี 2551

การแข่งขันในธุรกิจหลักทรัพย์

ในเดือนพฤศจิกายน 2549 สำนักงาน ก.ล.ต.
ได้ประกาศอย่างชัดเจนแล้วว่าจะมีการเปิดเสรีธุรกิจหลักทรัพย์ใน 5 ปีข้างหน้า
เพื่อบริษัทหลักทรัพย์ไทยมีเวลาเตรียมตัวรับการแข่งขันจากบริษัทหลักทรัพย์ต่างชาติในอนาคต

ตั้งแต่มกราคม 2555 เป็นต้นไป กลต.
จะเปิดอนุญาตให้ขอใบอนุญาตเพื่อการประกอบธุรกิจหลักทรัพย์ได้โดยไม่จำกัดจำนวน
หากผู้ขออนุญาตมีคุณสมบัติเป็นไปที่ ก.ล.ต. กำหนด โดยกำหนดค่าธรรมเนียมเพียง 20
ล้านบาทสำหรับใบอนุญาตธุรกิจหลักทรัพย์แบบครบวงจร (full services license) และ 5
ล้านบาทสำหรับใบอนุญาตธุรกิจหลักทรัพย์เฉพาะด้าน (boutique license)

ทั้งนี้ ก.ล.ต. จะเปลี่ยนระบบการให้ใบอนุญาตเป็นรายธุรกิจ (multiple licenses)
ไปเป็นใบอนุญาตรวม (single license)
ซึ่งผู้ได้ใบอนุญาตจะสามารถทำธุรกิจหลักทรัพย์ได้อย่างครอบคลุมทุกด้าน แต่ ก.ล.ต.
จะยังคงการให้ใบอนุญาตในบางธุรกิจที่ไม่ใช่ธุรกิจหลักด้วย เช่น ธุรกิจตราสารหนี้ ธุรกิจอนุพันธ์
และธุรกิจจัดการลงทุน ซึ่งอาจขออนุญาตเฉพาะด้านได้ อย่างไรก็ตาม
ผู้ทำธุรกิจนายหน้าซื้อขายหุ้นจะต้องขอใบอนุญาตแบบครบวงจรเท่านั้น

เพื่อให้บริษัทหลักทรัพย์มีเวลาในการปรับตัว ก.ล.ต.
จะขยายระยะเวลาการกำหนดค่าคอมมิชชั่นขั้นต่ำไปอีก 3 ปี
และกำหนดตารางเวลาสำหรับการเปิดเสรีธุรกิจหลักทรัพย์ในอีก 5 ปีข้างหน้าไว้ ดังนี้

-   ในช่วง 3 ปีแรก (มกราคม 50-ธันวาคม 52) อัตราค่าคอมมิชชั่นขั้นต่ำจะยังคงเป็น 0.25%
    เหมือนเดิม

-   ในช่วง 2 ปีถัดไป (มกราคม 53-ธันวาคม 54)
    ค่าคอมมิชชั่นจะเปลี่ยนไปใช้วิธีกำหนดอัตราแบบลดลงเป็นขั้นบันได
    โดยลูกค้าที่มีมูลค่าการซื้อขายสูงจะคิดอัตราค่าคอมมิชชั่นลดลง และเมื่อสูงขึ้นไปจนถึงระดับหนึ่ง
    จะปล่อยให้คิดอัตราคอมมิชชั่นที่สามารถต่อรองกันได้

-   ตั้งแต่มกราคม 55 เป็นต้นไป การคิดอัตราค่าคอมมิชชั่นจะเป็นไปอย่างเสรี

-   ตั้งแต่มกราคม 50 เป็นต้นไป ค่าธรรมเนียมขั้นต่ำของการซื้อขายผ่านอินเตอร์เน็ตจะอยู่ที่ 60%
    ของอัตราซื้อขายปกติ หรือไม่ต่ำกว่า 0.15%

  -------------------------- ------------------------ --------------------
  มูลค่าการซื้อขายต่อวัน (บาท)     มูลค่าส่วนเพิ่มในแต่ละขั้น (บาท) อัตราค่าธรรมเนียม (%)

  X < 1,000,000              1,000,000                > 0.25

  1,000,000 <X < 10,000,000  9,000,000                > 0.22

  10,000,000 <X< 20,000,000  10,000,000               > 0.18

  X> 20,000,000              ส่วนที่เกิน 20,000,000       ต่อรองเสรี
  -------------------------- ------------------------ --------------------

อย่างไรก็ตาม เพื่อให้ตลาดทุนไทยมีโครงสร้างพื้นฐานที่สมบูรณ์ และทัดเทียมกับต่างประเทศ
ก.ล.ต.ได้เร่งรัดให้มีการจัดตั้งตลาดอนุพันธ์ (TFEX) เมื่อปี 2549
เพื่อช่วยให้นักลงทุนสามารถบริหารความเสี่ยงได้ดีขึ้น นอกจากนี้
ยังเพิ่มความหลากหลายของสินค้าในตลาดทุน โดยเฉพาะสินค้าที่ช่วยในการบริหารความเสี่ยงต่างๆ
เช่น SET 50 ETF, SET 50 Index Futures และ SET 50 Index Options

จากแนวโน้มดังกล่าว เรามองว่า

-   การแข่งขันทางด้านราคาระหว่างบริษัทหลักทรัพย์จะมีแนวโน้มรุนแรงขึ้นในอนาคต
    ซึ่งบริษัทหลักทรัพย์ต้องพยายามเพิ่มฐานรายได้ด้านอื่นนอกเหนือจากค่าคอมมิชชั่นในการซื้อขายหลักทรัพย์มากขึ้น

-   ตลาดทุนไทยจะมีสินค้าทางการเงินใหม่ๆ ที่หลากหลายและซับซ้อนยิ่งขึ้น เช่น futures,
    options, ETF เป็นต้น ซึ่งทำให้นักเก็งกำไรสามารถซื้อขายอย่างคล่องตัวยิ่งขึ้น
    ในขณะเดียวกัน ก็จะทำให้นักลงทุนมีเครื่องมือในการบริหารความเสี่ยงในการลงทุนมากขึ้น

-   ตั้งแต่มกราคม 2555 เป็นต้นไป ก.ล.ต. จะกำหนดให้บริษัทหลักทรัพย์แบบครบวงจร
    และบริษัทหลักทรัพย์เฉพาะด้านต้องมีทุนชำระแล้วขั้นต่ำ 500 และ100 ล้านบาท ตามลำดับ
    อย่างไรก็ตาม ในปัจจุบันยังมีบริษัทหลักทรัพย์จำนวนมากที่ยังมีทุนไม่ถึงระดับดังกล่าว
    ซึ่งจำเป็นต้องเพิ่มทุนให้ได้ตามเงื่อนไข หรือควบรวมกับบริษัทหลักทรัพย์อื่น

  --------------------------------------- ---------------- ----------- ------- ---------------- ------------
  รายชื่อบริษัทหลักทรัพย์ทั้งหมดและส่วนแบ่งตลาดในปี                                                         
  2549-2550                                                                                     

  อันดับ                                    บริษัท             ปี 2549 (%)  อันดับ    บริษัท             ปี 2550 (%)

  1                                       KIMENG           8.57        1       KIMENG           8.10

  2                                       SCBS             6.38        2       ASP              5.74

  3                                       ASP              6.19        3       PHATRA           5.63

  4                                       PHATRA           5.79        4       CS               5.23

  5                                       CS               5.13        5       SCBS             5.04

  6                                       UBS              4.63        6       UBS              4.70

  7                                       KGI              3.94        7       KGI              4.18

  8                                       ZMICO            3.77        8       BLS              3.68

  9                                       BFITSEC          3.64        9       BFITSEC          3.51

  10                                      BLS              3.54        10      AYS              3.50

  11                                      CLSA             3.32        11      TNS              3.49

  12                                      TNS              3.31        12      ZMICO            3.05

  13                                      TSC              3.21        13      CLSA             3.04

  14                                      AYS              3.00        14      TSC              3.01

  15                                      DBSV             2.84        15      DBSV             2.84

  16                                      JPM              2.79        16      JPM              2.79

  17                                      TMBMACQ          2.72        17      TMBMACQ          2.67

  18                                      CNS              2.56        18      ASL              2.47

  19                                      ASL              2.56        19      CNS              2.45

  20                                      UOBKHST          2.51        20      PST              2.39

  21                                      ACLS             2.17        21      ACLS             2.34

  22                                      SICSEC           2.13        22      UOBKHST          2.12

  23                                      PST              1.74        23      TRINITY          2.11

  24                                      GLOBLEX          1.64        24      FINANSA          1.71

  25                                      FES              1.49        25      SICSEC           1.53

  26                                      KKS              1.48        26      BTSEC            1.50

  27                                      TRINITY          1.47        27      KKS              1.36

  28                                      BTSEC            1.12        28      GLOBLEX          1.35

  29                                      FINANSA          1.11        29      FES              1.30

  30                                      IVG              1.09        30      KS               1.06

  31                                      US               0.99 *      31      IVG              1.03

  32                                      SYRUS            0.89        32      AIRA             0.94

  33                                      KTBS             0.69        33      SYRUS            0.89

  34                                      SCIBS            0.56        34      SCIBS            0.86

  35                                      KS               0.51        35      US               0.82 *

  36                                      AIRA             0.29        36      KTBS             0.73

  37                                      MERCHANT         0.22        37      MERCHANT         0.64

                                                                       38      CIMB-GK          0.22

  แหล่งที่มา: ตลาดหลักทรัพย์แห่งประเทศไทย                                                              
  --------------------------------------- ---------------- ----------- ------- ---------------- ------------

หมายเหตุ * แม้ว่าส่วนแบ่งการตลาดของบริษัทฯ ในปี 2550 จะลดลงจากปี 2549
แต่ผลการดำเนินงานโดยรวมของบริษัทฯในปี 2550 ดีขึ้น จากที่มีผลขาดทุน ณ 31 ธ.ค. 49
จำนวน 18.98 ล้านบาท เป็นมีผลกำไร ณ 31 ธ.ค. 50 จำนวน 15.05 ล้านบาท

  -- ----- ----------------------------------- --- ----- ------------------
                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         

                                                         
  -- ----- ----------------------------------- --- ----- ------------------

การแข่งขันในธุรกิจวาณิชธนกิจ

สำหรับแนวโน้มภาวะการแข่งขันของธุรกิจด้านวาณิชธนกิจ และการจัดจำหน่ายหลักทรัพย์นั้น
คาดว่าจะมีการแข่งขันรุนแรงขึ้นในอนาคต เนื่องจากมีบริษัทหลักทรัพย์หลายแห่ง
โดยเฉพาะบริษัทหลักทรัพย์ที่มีขนาดกลางถึงขนาดเล็กซึ่งจะหันมามุ่งเน้นการทำธุรกิจด้านนี้มากขึ้น
เพราะเหตุนี้ บริษัทจึงพยายามที่จะคัดสรรบริการที่จะนำเสนอให้กับลูกค้า
รวมทั้งคัดเลือกลูกค้าที่จะให้บริการด้วย

สำหรับกลุ่มลูกค้าเป้าหมายของบริษัทนั้น บริษัทมุ่งเน้นลูกค้าที่จดทะเบียนในตลาดหลักทรัพย์
และบริษัททั่วไปที่ต้องการระดมทุนจากตลาดทุนและตลาดเงิน
เพื่อให้มีผลงานด้านส่งเสริมการตลาดของธุรกิจค้าหลักทรัพย์อย่างต่อเนื่อง
นอกจากนี้บริษัทยังมุ่งเน้นลูกค้าที่จะให้บริการด้านที่ปรึกษาทางการเงินแก่ธุรกิจในด้านอื่นๆ อาทิเช่น
การปรับโครงสร้างทางการเงิน และ การควบรวมกิจการด้วย

(3) การจัดหาผลิตภัณฑ์ หรือบริการ

การจัดหาแหล่งเงินทุน

ในช่วง 2 ปีที่ผ่านมา บริษัทมีการใช้แหล่งเงินกู้ระยะสั้นจากสถาบันการเงินในประเทศ
รวมถึงการใช้เงินจากส่วนของผู้ถือหุ้นเป็นส่วนใหญ่
โดยเป็นการนำไปใช้ในการลงทุนในตราสารหนี้และให้กู้ยืมเพื่อซื้อหลักทรัพย์
ส่วนที่เหลือจะเป็นเงินทุนหมุนเวียนในกิจการ
สำหรับเงินกู้จะมีการกู้ยืมจากสถาบันการเงินเป็นช่วงระยะเวลาสั้นๆ
สำหรับนโยบายการจัดการเงินทุนในอนาคต
บริษัทมีนโยบายในการจัดหาแหล่งเงินทุนให้สอดคล้องกับกิจกรรมและวัตถุประสงค์ในการใช้เงินโดยคำนึงถึงความเหมาะสมของอัตราส่วนหนี้สินรวมต่อส่วนของผู้ถือหุ้นและอัตราส่วนเงินกองทุนต่อสินทรัพย์สภาพคล่องสุทธิ

การให้กู้ยืมเงินเพื่อซื้อหลักทรัพย์

บริษัทได้กำหนดให้มีการให้กู้ยืมเพื่อซื้อหลักทรัพย์ ผ่านระบบ Credit Balance โดย ณ สิ้นปี 2550
บริษัทมีวงเงินการให้กู้ยืมเพื่อซื้อหลักทรัพย์ จำนวน 4,932 ล้านบาท โดยมียอดเงินให้กู้ยืมคงค้าง
จำนวน 786 ล้านบาท บริษัทได้ใช้ความระมัดระวังอย่างเต็มที่ในการให้เงินกู้ยืมเพื่อซื้อหลักทรัพย์
บนระบบ Credit Balance

การดำรงอัตราส่วนเงินกองทุนสภาพคล่องสุทธิต่อหนี้สินทั่วไป

บริษัทจะดำรงอัตราส่วนเงินกองทุนสภาพคล่องสุทธิต่อหนี้สินทั่วไปให้เป็นไปตามหลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
โดยมีการพิจารณาถึงประเภทของสินทรัพย์สภาพคล่องและหนี้สินทั่วไปเป็นรายวัน
ทั้งนี้เพื่อให้บริษัทสามารถบริหารเงินกองทุนสภาพคล่องสุทธิได้อย่างถูกต้อง และทันเวลา
อัตราส่วนเงิน กองทุนสภาพคล่องสุทธิต่อหนี้สินทั่วไป ณ สิ้นปี 2550 อยู่ที่ระดับร้อยละ 230.20
ของหนี้สินทั่วไป

สำหรับนโยบายการบริหารสภาพคล่อง บริษัทมีการจัดเตรียมแหล่งเงินทุน
โดยเพิ่มวงเงินกับสถาบันการเงินต่างๆ
ทั้งนี้บริษัทจะพิจารณาระยะเวลาและประเภทตราสารทางการเงินที่เหมาะสม